lietuvos standartizacijos departamento direktorius

ĮSAKYMAS

DĖL NUORODŲ Į STANDARTUS SKELBIMO

2014 m. liepos 1 d. Nr. V-79

Vilnius

Vadovaudamasis Lietuvos Respublikos produktų saugos įstatymo 4 straipsnio 3 dalimi ir 2014 m. birželio 13 d. Europos Komisijos įgyvendinimo sprendimu dėl stacionariųjų treniruoklių Europos standartų serijos EN 957 (2 ir 4–10 dalių) ir EN ISO 20957 (1 dalies) ir dešimties gimnastikos įrangos Europos standartų atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje; 2014 m. birželio 13 d. Europos Komisijos įgyvendinimo sprendimu dėl naudotojo įrengiamų vaikams neįveikiamų langų ir balkono durų fiksatorių Europos standarto EN 16281:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodos į šį standartą skelbimo Europos Sąjungos oficialiajame leidinyje; 2014 m. birželio 13 d. Europos Komisijos įgyvendinimo sprendimu dėl plūdriųjų laisvalaikio reikmenų, naudojamų ant vandens ir vandenyje, Europos standartų EN 15649–1:2009+A2:2013 ir EN 15649–6:2009+A1:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje:

1. S k e l b i u nuorodas į Lietuvos standartus, susijusius su Lietuvos Respublikos produktų saugos įstatymo įgyvendinimu:

1.1. LST EN 957-2:2003 Stacionarieji treniruokliai. 2 dalis. Jėgos lavinimo įranga, papildomi specialieji saugos reikalavimai ir bandymo metodai;

1.2. LST EN 957-4:2006+A1:2010 Stacionarieji treniruokliai. 4 dalis. Jėgos lavinimo suolai, papildomi specialieji saugos reikalavimai ir bandymo metodai;

1.3. LST EN 957-5:2009 Stacionarieji treniruokliai. 5 dalis. Stacionarieji pedaliniai treniruokliai ir viršutinės kūno dalies treniruokliai su skriejiku, papildomi specialieji saugos reikalavimai ir bandymo metodai;

1.4. LST EN 957-6:2011 Stacionarieji treniruokliai. 6 dalis. Bėgtakiai, papildomi specialieji saugos reikalavimai ir bandymo metodai;

1.5. LST EN 957-7:2000 Stacionarieji treniruokliai. 7 dalis. Irkliniai įrenginiai, papildomi specialieji saugos reikalavimai ir bandymo metodai;

1.6. LST EN 957-8:2002 Stacionarieji treniruokliai. 8 dalis. Pedalinės vaikštynės (steperiai), eskalatoriai, kopimo imituokliai. Papildomi specialieji saugos reikalavimai ir bandymo metodai;

1.7. LST EN 957-9:2004 Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai;

1.8. LST EN 957-10:2005 Stacionarieji treniruokliai. 10 dalis. Treniruočių dviračiai su standžiąja pavara. Papildomi specialieji saugos reikalavimai ir bandymo metodai;

1.9. LST EN ISO 20957-1:2014 Stacionarieji treniruokliai. 1 dalis. Bendrieji saugos reikalavimai ir bandymo metodai (ISO 20957-1:2013);

1.10. LST EN 913:2009 Gimnastikos įranga. Bendrieji saugos reikalavimai ir bandymo metodai;

1.11. LST EN 914:2009 Gimnastikos įranga. Lygiagretės, lygiagrečių ir asimetrinių lygiagrečių derinys. Reikalavimai ir bandymo metodai, įskaitant saugą;

1.12. LST EN 915:2009 Gimnastikos įranga. Asimetrinės lygiagretės. Reikalavimai ir bandymo metodai, įskaitant saugą;

1.13. LST EN 916:2003 Gimnastikos įranga. Šuolių dėžės. Reikalavimai ir bandymo metodai, įskaitant saugą;

1.14. LST EN 12196:2003 Gimnastikos įranga. Arkliai ir ožiai. Paskirties ir saugos reikalavimai, bandymo metodai;

1.15. LST EN 12197:2000 Gimnastikos įranga. Skersiniai. Paskirties ir saugos reikalavimai, bandymo metodai;

1.16. LST EN 12346:2002 Gimnastikos įranga. Gimnastikos sienelės, grotinės lipynės, laipiojamieji rėmai. Saugos reikalavimai ir bandymo metodai;

1.17. LST EN 12432:2000 Gimnastikos įranga. Buomai. Paskirties ir saugos reikalavimai, bandymo metodai;

1.18. LST EN 12655:2000 Gimnastikos įranga. Kabamieji žiedai. Paskirties ir saugos reikalavimai, bandymo metodai;

1.19. LST EN 13219:2009 Gimnastikos įranga. Batutai. Funkciniai ir saugos reikalavimai, bandymo metodai;

1.20. LST EN 16281:2013 Vaikų apsaugos gaminiai. Naudotojo įrengiami vaikams neįveikiami langų ir balkono durų fiksatoriai. Saugos reikalavimai ir bandymo metodai;

1.21. LST EN 15649-1:2009+A2:2014 Plūdrieji laisvalaikio reikmenys, naudojami ant vandens ir vandenyje. 1 dalis. Klasifikacija, medžiagos, bendrieji reikalavimai ir bandymo metodai;

1.22. LST EN 15649-6:2009+A1:2014 Plūdrieji laisvalaikio reikmenys, naudojami ant vandens ir vandenyje. 6 dalis. D klasės įtaisų papildomi specialieji saugos reikalavimai ir bandymo metodai;

2. N u s t a t a u, kad šis įsakymas:

2.1. įsigalioja 2014 m. liepos 2 dieną;

2.2. gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Direktorius	Daivis Zabulionis